Konstantinas Zubovas

Konstantinas Zubovas (1940 m. rugsėjo 29 d., Kaune – 1971 m. liepos 2 d. Tian Šanis, Kirgizija) – Lietuvos architektas-inžinierius, alpinistas, alpinizmo instruktorius, Mikalojaus Konstantino Čiurlionio vaikaitis.

 Biografija 
1958 m. baigė Kauno vidurinę dailės mokyklą, 1964 m. – Politechnikos institutą, įgijo architekto-inžinieriaus specialybę. Dirbo Lietuvos žemės ūkio statybos projektavimo institute Kaune. Laisvalaikiu užsiėmė alpinizmu, buvo alpinizmo instruktorius.

Žuvo kopdamas į Tian Šanio kalnų Karūnos penktą bokštąZita Baranauskaitė. Pakutinis Karūnos bokštas (Konstantinas Zubovas 1940–1971).. Palaidotas Kaune Petrašiūnų kapinių panteone, vadinamame Alpinistų kalnelyje. Antkapį sukūrė sesuo skulptorė Dalia Zubovaitė-Palukaitienė.

Kirgizijos Tian Šanio kalnuose netoli alpinistų stovyklos Ala-Arča žuvusių alpinistų atminimui skirtose kapinaitėse 1972 m. pastatytas akmeninis koplytstulpis Konstantinui Zubovui atminti. Jį projektavo ir pastatė žmona, architektė Laima ZubovienėKalnuose žuvusių alpinistų kapai..

 Šaltiniai 

 Užuojauta K. Zubovui žuvus. – Sportas, 1971, liep. 8. 
 Konstantinas Zubovas. Nekrologas. – Kauno tiesa, 1971, liep. 9.
 Drąsųjį alpinistą palydint (K. Zubovo laidotuvės). – Tiesa, 1971, liep. 09.
 Atsisveikinus su alpinistu (K. Zubovo laidotuvės). – Sportas, 1971, liep. 10.

Kategorija:Lietuvos architektai
Kategorija:Lietuvos alpinistai
Kategorija:Zubovai